жиндирго улка гIуцIанин гьесин наслабаз. Масала; Блокил, Лермантовасул, Пушкинил, Планкил, Пуанкарол дуниял. Нилъеца магIарулаз абила МахIмудил дуниялин. ГIищкъул улкаялда дурусго, камилго ккана МахIмудил цIар. Наслабаз борхани гьеб жеги эхеде. РикIкIун кIал свакаларел, гьекъон къеч буссунарел ахIун хIал хьоларел, МахIмудил сариналги жидерго чIухIараб борхалъиялда рукIина.Дуниял-гIаламалъе гIищкъул рукь барав шагIир къадал ракьанда теларо. Кибехун бер щвезабуниги мугIрузул щобаздаги, хьиндалаз гъваридал кIкIалабахъги, авлавхъалъул ракьаздаги, рокьул байрахъалдаги рахъарал анищалъул цIвабигун, Муил цIаргун, ансадерил баракатгун, ТIурамегIералда рокьарал рокьул анищалгун МахIмуд нилъеда цеве чIола.